text: [১] জাবির স্নাতক প্রথম বর্ষে ভর্তির প্রাথমিক আবেদন শুরু ১ জুন | আমাদের সময়.কম – AmaderShomoy.com
  [১] জাবির স্নাতক প্রথম বর্ষে ভর্তির প্রাথমিক আবেদন শুরু ১ জুন
  প্রকাশের সময় : April 30, 2021, 9:49 pm
  আপডেট সময় : April 30, 2021 at 9:49 pm
  শরীফ শাওন: [২] জাহাঙ্গীরনগর বিশ্ববিদ্যালয়ের (জাবি) ২০২০-২১ শিক্ষাবর্ষের স্নাতক (সম্মান) আবেদন কার্যক্রম চলবে ১৫ জুন পর্যন্ত।
  [৩] শুক্রবার বিশ্ববিদ্যালয়ের জনসংযোগ বিভাগের অধ্যাপক মহিউদ্দিন আহমেদ জানান, প্রাথমিক আবেদন ফি ৫৫ টাকা নির্ধারণ করা হয়েছে। উচ্চ মাধ্যমিক/সমমান পরীক্ষায় প্রাপ্ত জিপিএর ভিত্তিতে চূড়ান্ত আবেদন নেয়া হবে। চূড়ান্ত আবেদনের প্রথম পর্ব চলবে ২৪-২৯শে জুন এবং দ্বিতীয় পর্ব ১লা জুলাই থেকে ৬ই জুলাই পর্যন্ত।
  [৪] বিশ্ববিদ্যালয় সূত্র থেকে জানা যায়, ৪টি ইউনিটে (এ, বি, সি ও ডি ইউনিটে) বাছাই করা ১৮ হাজার করে মোট ৭২ হাজার শিক্ষার্থী চূড়ান্ত পরীক্ষায় অংশ নিতে পারবেন। সি১-এ আরও ৪ হাজার ৫০০ জন, বাণিজ্য ও আইন অনুষদে প্রতিটি ইন্সটিটিউটের ৯ হাজার জন চূড়ান্ত আবেদন করতে পারবেন। অন্যান্য ইন্সটিটিউটে মোট সাড়ে চার হাজার জন পরীক্ষা দিতে পারবেন।
  [১] আরচ্যারীতে আর্মি আরচ্যারী ক্লাব সেরা ≣ [১] বৈরি আবহাওয়া: দৌলতদিয়া-পাটুরিয়ায় ফেরি চলাচল বন্ধ ≣ [১] মৌলভীবাজারে পোড়া তেল দিয়ে খাদ্য তৈরি, মেয়াদ উত্তীর্ণ ঔষধ বিক্রি করায় ২৩ হাজার টাকা জরিমানা
  [৫] উপ উপাচার্য অধ্যাপক মো. আমির হোসেন বলেন, মহামারির কারণে পরীক্ষার তারিখ নির্ধারণ হয়নি। পরিস্থিতি পর্যবেক্ষণ করে স্বাস্থ্যবিধি মেনে পরীক্ষার আয়োজন করা হবে। প্রতি শিফটে সাড়ে চার হাজার পরীক্ষার্থী অংশ নিতে পারবে।
  [৬] তিনি বলেন, অনুষদের (এ, বি, সি ও ডি) জন্য ১১০০টাকা করে ফী নির্ধারণ করা হয়েছে। এছাড়া অন্যান্য ইন্সটিটিউটের জন্য ফী ধরা হয়েছে ৭০০টাকা করে।